Държавен вестник, бр. 83, 2017 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  83
годни по всички графи, кандидатите по графи 
1 и 3 са негодни, а по графа 2 се преценяват 
индивидуално.
Остра и подостра некроза на черния дроб
Обект на експертната оценка по годността 
са предимно служители, тъй като кандидатите 
са негодни.
Чести причини са: остър вирусен хепатит, 
особено така нареченият фулминантен хепатит, 
химически агенти, наркотични субстанции, меди­
каменти, тежки метали, стеатоза и некроза при 
бременност, нарушения на кръвообръщението, 
тежко протичащи инфекциозни заболявания.
Тежката остра некроза на черния дроб е 
резултат на масивна некроза на чернодробния 
паренхим. При разгъната клинична картина на 
хепатаргия се засягат всичките му функции. Бол­
ните обикновено завършват със смърт. Малка 
част от тях могат да оздравеят, като развиват 
едровъзлест цикатриксиален черен дроб. Затова 
кандидатите за работа в МВР и служителите, 
преживели остра чернодробна некроза, се пре­
ценяват като негодни.
При останалите форми годността на служи­
телите и кандидатите се определя след стаби­
лизиране на състоянието и нормализиране на 
биохимичните показатели (СГОТ, СГПТ, АФ, 
ГГТП, общ билирубин с фракции, протеинограма, 
урея, креатинин, електролити, ПКК, коагулацио­
нен статус, специфични изследвания за токсичен 
момент, микробиологични и вирусологични 
изследвания при инфекциозна етиология).
Хронични болести и цироза на черния дроб.
Стеатоза и стеатозен хепатит
Дължат се на дифузно натрупване на неутрални 
мазнини (триглицериди) в хепатоцитите. Причи­
ните за чернодробната стеатоза са: алкохолна кон­
сумация, обезитас, захарен диабет, недохранване с 
протеини, продължително парентерално хранене, 
чревен байпас, прием на медикаменти – метотрек-
­сат, витамини, аспирин, глюкокортикостероиди, 
синтетични естрогени. Заболяването обикновено 
протича безсимптомно. Белег за него може да 
бъде хепатомегалията. Когато се касае за стеа­
тозен хепатит, аминотрансферазите се покачват 
значително. Диагнозата може да се постави с 
ехография или КТ на черния дроб.
Прогнозата на заболяването в ранните стадии 
е добра, когато се преустанови въздействието на 
етиологичните фактори. При по-тежък стеатозен 
хепатит има възможност за преход в чернодроб­
на цироза, затова служителите се ограничават 
от тежък физически труд, работа със срочен и 
кампаниен характер, с големи отговорности, 
работа в неудобно, принудително положение на 
тялото, с притискане на чернодробната област, 
вибрации, неправилен режим на хранене, кон­
такт с хепатотропни отрови, инфекции, високи 
температури, нощен труд.
Кандидатите със стеатозен хепатит се пре­
ценяват като негодни по графи 1 и 3. При ус­
тановена лека степен на чернодробна стеатоза 
кандидатите по графи 1 и 3 могат да бъдат 
преосвидетелствани шест месеца след проведено 
лечение при нормални функционални показатели, 
по графа 2 са годни.
Хронични хепатити
Представляват група от чернодробни забо­
лявания с различна етиология и тежест, при 
които възпалението и некрозата са налице през 
последните 6 месеца. Леките форми обикновено 
имат бавна прогресия, докато тежките форми 
са свързани с фиброобразуване и с промяна в 
архитектониката, което може да доведе до сфор­
миране на чернодробна цироза.
Прогнозата на хронично активния хепатит 
(ХАХ) е по-неблагоприятна в сравнение с перси­
стиращия, тъй като има подчертана тенденция да 
еволюира към чернодробна цироза. Доказан ХАХ 
с тежка степен активност на процеса обуславя 
трайно намалена работоспособност и определя 
служителите като негодни за работа в МВР.
Автоимунният хепатит е тежко заболяване, 
често трудно повлияващо се от провежданото 
лечение и със склонност към прогресиране в 
чернодробна цироза.
Хроничните хепатити се изявяват клинично 
в по-напреднал стадий, носят продължителна 
неработоспособност и затова се търсят актив­
но при експертната преценка по годността на 
кандидат-служителите. При доказването им 
клинично, лабораторно, инструментално или 
чрез сляпа чернодробна биопсия (СЧБ) те се 
решават като негодни. 
При служителите преценката за годност е ин­
дивидуална, след стабилизиране на състоянието, в 
зависимост от клиничния ход и придружаващите 
заболявания (панкреатит, диабет, възпалителни 
заболявания на жлъчните пътища).
Чернодробна цироза
Хронично прогресиращо увреждане на черния 
дроб, при което се съчетават процеси на клетъчна 
некроза, възлеста регенерация и дифузно разра­
стване на съединителната тъкан, в резултат на 
което се нарушава нормалната архитектоника. 
Нарушават се също порталното и артериалното 
кръвоснабдяване на черния дроб. Причините 
за чернодробна цироза са вирусните В, С и Д 
хепатити, алкохолът, медикаменти, токсини, 
сърдечно-съдовата недостатъчност, както и 
значителното натрупване на минерали в черния 
дроб, хемохроматозата, цирозата на Wilson и др.
В зависимост от степента на чернодробна 
декомпенсация се различават три стадия на за­
боляването по Чайлд-C (тежка форма), Чайлд-B 
(среднотежка форма) и Чайлд-A (лека форма).
Големите усложнения на цирозите са портална 
хипертония, кървене от варици на хранопровода, 
спленомегалия и хиперспленен синдром, асцит, 
хепаторенален синдром, спонтанен бактериален 
перитонит, чернодробна енцефалопатия, първичен 
чернодробен рак.
Болните с чернодробна цироза и в компенси­
ран стадий са с ограничена работоспособност.
Преценката за годност на служителите с ком­
пенсирана чернодробна цироза е индивидуална. 
Служителите с декомпенсирана чернодробна 
цироза Чайлд-С стадий са негодни. При Чайлд-
В и А стадий за служителите с лека форма на 
чернодробна цироза може да се направи инди­
видуална преценка в зависимост от естеството 
на работа. Кандидат-служителите както с ком­
пенсирана, така и с декомпенсирана чернодробна 
цироза са негодни.